The Masters Tournament 2006

The Masters Tournament 2006 var den 70. utgaven av The Masters Tournament, en av de fire store turneringene i golf. Turneringen fant sted på Augusta National Golf Club i den amerikanske delstaten Georgia 3.–9. april 2006. Tittelforsvarer var Tiger Woods.

Selve turneringen fant sted torsdag 6. til søndag 9. april. Premiepotten var 7 millioner dollar. Startfeltet bestod av 90 spillere. Mandag 3. til onsdag 5. ble det holdt treningsrunder, og onsdagen ble det tradisjonen tro arrangert en par 3-konkurranse. Amerikaneren Ben Crane vant konkurransen med 23 slag.

Det var dramatikk i forkant av turneringen da bilen til spilleren Tom Lehman ble beskutt mens han var på vei til flyplassen for å hente sin sønn. Lehman kjørte i vestlig retning på Bobby Jones Expressway da en bil passerte ham og han hørte en eksplosjon. Det ble senere funnet kulehull i vinduet. Lehman kom ikke til skade, og stilte til start i turneringen. Politiet arresterte og siktet en 26 år gammel mann for udåden neste dag.

Tittelforsvarer Tiger Woods var bookmakernes favoritt før turneringen, men Phil Mickelson, som vant BellSouth Classic på 28 under par én uke tidligere, ble også av mange regnet som favoritt. Begge hadde vunnet The Masters tidligere.

Banen var forlenget med 142 meter til 6808 meter foran 2006-turneringen, noe som gjorde Augusta til den nest lengste major-banen i historien.

Høydepunkter
Første runde
Viktige grupperinger på første runde:
11 Mike Weir, Retief Goosen, Todd Hamilton
13 Vijay Singh, Henrik Stenson, Arron Oberholser
14 Tiger Woods, Edoardo Molinari (A), Robert Allenby
29 Phil Mickelson, Shingo Katayama, Ernie Els

Etter første runde ledet verdenstoer Vijay Singh, vinneren fra 2000, etter en 67-runde, ett slag foran Rocco Mediate. Arron Oberholser var nok et slag bak på 69, fulgt av fire spillere på 70: Phil Mickelson, Retief Goosen, Geoff Ogilvy og Tim Clark. Mickelson misset en 6-fots birdieputt på hull 18 som ville gjort ham til den fjerde spilleren med en score på 60-tallet. Tittelforsvarer Tiger Woods, som har vunnet fire ganger, gikk på par med 72 slag.

Andre runde
Etter andre runde leder Chad Campbell på 6 under par, tre slag foran Rocco Mediate, Vijay Singh og Fred Couples. Cutten gikk på +4. Blant spillere som misset cutten var Ben Crane (74-75), Colin Montgomerie (74-75), Michael Campbell (75-74), Lee Westwood (75-75), Chris DiMarco (76-74), David Toms (72-78), Tom Lehman (76-75), Henrik Stenson (77-74), Nick Faldo (79-74), Bernhard Langer (79-74), John Daly (74-79), Mark O'Meara (82-72) og Fred Funk (76-81). Phil Mickelson og Ernie Els er på −2, mens Tiger Woods og Retief Goosen er ett slag under par. David Howell og Darren Clarke er beste europeere på delt femteplass, mens svensken Carl Pettersson ligger på delt 30.-plass.

Tredje runde
Viktige grupperinger på tredje runde:
17 Retief Goosen og Tiger Woods
23 Vijay Singh og Fred Couples
24 Chad Campbell og Rocco Mediate

Tredje runde ble forsinket fire timer på grunn av regnvær, og det ble kun spilt 140 minutter på tredje dag. Lederen Chad Campbell satte birdie på de to første hullene for å øke ledelsen til fire slag på åtte under, men gjorde deretter bogey på de to neste hullene før mørket kom og spillet ble avsluttet. Da runden fortsatte neste dag ble han innhentet av Phil Mickelson, som leder før siste runde på fire under par. Veteranen Fred Coules ligger delt med Campbell ett slag bak Mickelson. Tiger Woods gjorde en 71-runde og er to under par på en delt fjerdeplass sammen med Rocco Mediate, Stephen Ames, Tim Clark, Darren Clarke og Vijay Singh.

Fjerde runde
Viktige grupperinger på fjerde runde:
21 Darren Clarke og Vijay Singh 
22 Tiger Woods og Tim Clark 
23 Chad Campbell og Stephen Ames 
24 Phil Mickelson og Fred Couples

Resultater
 #  Spiller  Land  R1  R2  R3  R4  Tot.  Premie 1  Phil Mickelson    70  72  70  69  281  $ 1 260 000 2  Tim Clark    70  72  72  69  283  $ 756 000 3  José María Olazábal    76  71  71  66  284  $ 315 700 Retief Goosen    70  73  72  69  284  $ 315 700 Tiger Woods    72  71  71  70  284  $ 315 700 Fred Couples    71  70  72  71  284  $ 315 700 Chad Campbell    71  67  75  71  284  $ 315 700 8  Angel Cabrera    73  74  70  68  285  $ 210 000 Vijay Singh    67  74  73  71  285  $ 210 000 10  Stewart Cink    72  73  71  70  286  $ 189 000 11  Mike Weir    71  73  73  70  287  $ 161 000 Miguel Angel Jiménez    72  74  69  72  287  $ 161 000 Stephen Ames    74  70  70  73  287  $ 161 000 14  Arron Oberholser    69  75  73  71  288  $ 129 500 Billy Mayfair    71  72  73  72  288  $ 129 500 16  Geoff Ogilvy    70  75  73  71  289  $ 112 000 Scott Verplank    74  70  74  71  289  $ 112 000 Rod Pampling    72  73  72  72  289  $ 112 000 19  Nick O'Hern    71  72  76  71  290  $ 91 000 Stuart Appleby    71  75  73  71  290  $ 91 000 David Howell    71  71  76  72  290  $ 91 000 22  Robert Allenby    73  73  74  71  291  $ 67 200 Davis Love III    74  71  74  72  291  $ 67 200 Mark Hensby    80  67  70  74  291  $ 67 200 Jim Furyk    73  75  68  75  291  $ 67 200 Darren Clarke    72  70  72  77  291  $ 67 200 #  Spiller  Land  R1  R2  R3  R4  Tot.  Premie 27  Adam Scott    72  74  75  71  292  $ 49 700 Carl Pettersson    72  74  73  73  292  $ 49 700 Padraig Harrington    73  70  75  74  292  $ 49 700 Shingo Katayama    75  70  73  74  292  $ 49 700 Ernie Els    71  71  74  76  292  $ 49 700 32  Brandt Jobe    72  76  77  68  293  $ 40 512 Thomas Bjørn    73  75  76  69  293  $ 40 512 Zach Johnson    74  72  77  70  293  $ 40 512 Ted Purdy    72  76  74  71  293  $ 40 512 36  Rory Sabbatini    76  70  74  74  294  $ 34 416 Tim Herron    76  71  71  76  294  $ 34 416 Rocco Mediate    68  73  73  80  294  $ 34 416 39  Justin Leonard    75  70  79  71  295  $ 30 100 Ben Curtis    71  74  77  73  295  $ 30 100 Jason Bohn    73  71  77  74  295  $ 30 100 42  Larry Mize    75  72  77  72  296  $ 25 900 Luke Donald    74  72  76  74  296  $ 25 900 Rich Beem    71  73  73  79  296  $ 25 900 45  Olin Browne    74  69  80  74  297  $ 23 100 46  Sergio Garcia    72  74  79  73  298  $ 21 700 47  Ben Crenshaw    71  72  78  79  300  $ 20 300

Par 3-konkurransen
Ben Crane vant par 3-konkurransen med en score på 23 slag (-4). I par 3-konkurransen utdeles det trofeer til spillerne som slår ut nærmest flagget på hvert hull.

 Hull  Spiller  Avstand 1  Rich Beem  30 tommer 2  Peter LonardStephen Ames  24 tommer 3  Ben Crenshaw  21 tommer 4  Shigeki Maruyama  10 tommer 5  Sean O'Hair  13 tommer 6  Tim Herron  42 tommer 7  Peter Lonard  16 tommer 8  Justin Leonard  21 tommer 9  Padraig HarringtonArron OberholserTim Clark  Hole in one

Eksterne lenker

 Profil på GolfWeb.com

Kategori:The Masters Tournament
Kategori:Golf i 2006